open-index/open-wikipedia-markdown huggingface dataset:
FFK (andre betydninger)

**FFK** er en forkortelse og kan stå for en av de følgende tingene:

* Fredrikstad Fotballklubb
* Finnmark fylkeskommune - norsk fylke
* Fevang FK
* Frei Fotballklubb
* Flekkefjord Fotballklubb (nå kjent som FFK/KIL)
Ildål

**Ildål** er en svært avlang fisk med en distinktiv spiss snute. 
Kroppen er sammentrykt fra sidene, spesielt den bakerste tredjedelen hvor den flates ut idet den går over til halefinne.
Fargene er mørkebrun og grå. Buken har generelt en lysere sjattering av samme farge.
Mønsteret varierer fra fisk til fisk. 
Vanligvis er det flere klare røde striper og flekker på kroppen.
Disse varierer i intensitet avhengig av individets alder og tilstand.
Vanligvis er markeringene gulaktige hos ungfisk, og blir dyprød hos de voksne.
Ofte har gattfinnen, ryggfinnen og halefinnen en rød kant.

Den kalles «ål» på grunn av kroppsformen, men den tilhører egentlig ikke ålefamilien.
De kan ofte bli ganske store i vill tilstand, og de blir gjerne mer enn 120 cm lange. 
I akvarium blir de imidlertid sjelden større enn ca. 55 cm, selv ikke i store kar.

## Eksterne lenker
* 

*
Georges Capdeville

**Pierre Georges Louis Capdeville** (født 30. oktober 1899, død 24. februar 1991) var en fransk fotballdommer som dømte finalen i fotball-VM 1938 mellom  og . Han er den eneste som har dømt en VM-finale i sitt hjemland. Han dømte også kvartfinalen mellom  og .

Capdeville dømte også den franske cupfinalen i 1936.

## Referanser


## Eksterne lenker
*
Mykale

**Mykale** (gresk: Μυκάλη, latin: *Mycale*, tyrkisk: *Samsun Daği*) er et fjell (1 237 moh) på vestkysten av Anatolia i Tyrkia, nord for munningen av elven Menderes (antikkens *Maiandros*) og skilt fra den greske øya Samos av den 1300 meter vide Samosstredet. Fjellet danner en bergrygg som ender i en odde som i antikken var kjent som Trogylion (gresk: Τρωγίλιον eller Τρωγύλιον, latin: *Trogiliom*). Det er flere strender langs nordkysten som består av sand til grus. Den sørlige flanken er hovedsakelig bratte skråninger.

I klassisk gresk tid var hele fjellryggen en odde som var omgitt av Egeerhavet. Geopolitisk var den en del av Jonia med den greske byen Priene plassert ved kysten av fjellets sørflanke og Miletos ved kysten på motsatt side i sør tvers over den dype bukten som elven Menderes hadde skapt. Ytterligere nord lå byen Efesos.

Ruinene av de første to joniske byene nevnt med deres havneanlegg finnes fortsatt, men er i dag flere km lengre inn i landet med utsikt over en rik jordbruksflate og gressland som oppsto grunnet avsetninger fra elven, og som fortsetter å danne det geografiske trekket med vide elvesvinger som denne elven har gitt navn til, *[[meander]]*. Enden av den tidligere bukten er i dag en innsjø, Çamiçi Gölü (innsjøen Bafa).

Hele fjellryggen ble gjort om til en nasjonalpark på 109.85&nbsp;km, *Dilek Yarimadisi Milli Parki* («Dilekhalvøyas nasjonalpark») i 1966, og som er delvis tilgjengelig for offentligheten. Resten er reservert av det tyrkiske militæret. Parkens isolasjon har oppmuntret til å gå tilbake til den innfødte økologien, som er 60 prosent kratt og underskog. Dette området er et verneområde for arter som tidligere var mer utbredt i regionen.

## Slaget ved Mykale
* *Se hovedartikkel, [[Slaget ved Mykale]]*

I det rundt 13&nbsp;km brede sundet mellom Samos og utløpet av Mykales fjellrygg, odden Trogylion, beseiret grekerne under Leotykides (konge av Sparta) og Xanthippos (statsmann fra Athen) den persiske flåten i et stort sjøslag i år 479 f.Kr.

## Referanser


## Eksterne lenker
* Lendering, Jona (1996-2008): «Mycale (Dilek Dagi)». Artikler på *Livius* om antikkens historie. Arkivert fra originalen.
* Zeydanlı, Ugur; Hilary Welch; Geoff Welch (2001): «Aegean and Western Turkey sclerophyllous and mixed forests». Full rapport fra WWF.
Haymarketopptøyene

**Haymarketopptøyene** skjedde i Chicago den 4. mai 1886, da streikende arbeidere demonstrerte for 8 timers arbeidsdag på Haymarket-torget. To hundre politimenn gikk til angrep på dem for å oppløse demonstrasjonen, da noen med ett kastet en bombe fra en sidegate. I kaoset som fulgte begynte politiet og noen av arbeiderne å skyte på hverandre. Da røyken lettet, hadde syv politimenn og tre ganger så mange arbeidere blitt dødelig såret. 

Åtte anarkister og streikeledere ble arrestert, tiltalt og dømt for å ha medvirket til at en bombe ble kastet mot politiet. Fire av de dømte ble hengt. En femte begikk selvmord i fengselet. En av de dømte og henrettede var August Spies.

Da saken ble tatt opp noen år senere, ble det klart at det hadde skjedd justismord – bokstavelig talt – for det var ikke klare bevis for at de hadde gjort lovbruddet de ble dømt og hengt for. Tre overlevende dømte, ble sluppet fri fra fengselet i 1893. De som allerede var hengt ble martyrer for arbeiderbevegelsen.

Til minne om Haymarket-anarkistene ble Første mai valgt som internasjonal demonstrasjonsdag for arbeiderbevegelsen. I populærkulturen inspirerte denne hendelsen til den stereotype oppfatningen av «bombekastende anarkist», og hendelsen er fortsatt kontroversiell i USA og bidro til å skape avstand mellom de sosiale klassene. 

Stedet for hendelsene ble 25. mars 1992 et minnesmerke for Chicago og minnesmerket i Forest Park, ca. 16 kilometer mot vest, ble oppført i National Register of Historic Places og anerkjent som et nasjonalt minnesmerke 18. februar 1997. 

I 2004 ble i tillegg en stilisert bronseskulptur, «Haymarket Memorial», av kunstneren Mary Brøgger, satt opp der hendelsen faktisk fant sted. Denne skulle være begynnelsen på en «Labor Park» (arbeiderpark). Men i 2016 begynte oppføringen av en boligblokk på stedet, og skulpturen ble flyttet til Union Park, nærmere 2 kilometer mot vest. Utbyggeren sa da at skulpturen skulle stå i en mindre «pocket park» (lommepark) på stedet innen 1. mai 2017, men per juni 2022 har dette ikke skjedd. 

## Referanser
Kontinuerlig uniform fordeling

I sannsynlighetsteori og statistikk, utgjør den **kontinuerlige uniforme fordelingen,** **rektangulærfordelingen** eller firkantfordelingen en familie av symmetriske sannsynlighetsfordelinger. Fordelingen beskriver et eksperiment der et hvilket som helst utfall ligger innenfor gitte grenser. Grensene er gitt ved parametrene *a* og *b*, som er minimum- og maksimumverdier. Dette intervallet kan være enten lukket ([a, b]) eller åpent ((a, b)).  Derfor blir fordelingen ofte forkortet som *U* (*a*, *b*), hvor U står for den uniforme fordelingen Differansen mellom grensene definerer intervallets lengde; alle intervaller av samme lengde på fordelingens støtte er like sannsynlige. Den er maksimum entropi sannsynlighetsfordelingen for en stokastisk variabel *X* uten noen annen beskrankning enn at den er innehold i fordelingens støtte. 

## Kontinuerlig rektangulær fordeling

Den kontinuerlige rektangulære sannsynlighetsfordelingen har fått sitt navn ved at tetthetsfunksjonen får utseendet av et rektangel. Den har to parametre, nedenfor kalt for *a* og *b*, som betegner den respektive nedre og øvre grensen for hvilke verdier den rektangulærfordelte stokastiske variabelen kan anta. Tetthetsfunksjonen for rektangulære fordelinger er

:
  p(x)=\begin{cases}
  \frac{1}{b - a} & \mbox{hvis }a 

og den kumulative fordelingsfunksjonen er

:
  F(x)=\begin{cases}
  0 & \mbox{hvis }x 

## Se også
* Sannsynlighetsteori
* Klassisk sannsynlighetsdefinisjon
* Normalfordeling

## Referanser
Lysikles

**Lysikles** (død 428 f.Kr. gresk: Λυσικλῆς ) var en athensk general og leder av Det demokratiske partiet i byen. Han levde i det femte århundre f.Kr. og var trolig en venn av Perikles.

Ifølge Aiskhines Sokratikos hadde Lysikles et forhold til kurtisanen Aspasia, Perikles' kone eller elskerinne, etter hans død. Hun ble også sagt å ha stått bak Lysikles' politiske suksess.

Han ble drept i kamp i 428 f.Kr. Athenerne hadde sendt ut tolv skip for å kreve inn avgifter fra sine allierte, med Lysikles som en av kommandørene. De var kommet til Karia i Anatolia da athenerne ble angrepet av innbyggerne. Lysikles og mange av soldatene ble drept.

## Referanser
Saotomesisk

**Saotomesisk** er et portugisiskbasert kreolspråk som tales på São Tomé i landet São Tomé og Príncipe. Det var ifølge Ethnologue i 1999  mennesker som snakka språket. Substratum for språket var for det meste kwa-språk og vestlige bantuspråk.

De fleste saotomesisktalere forstår også portugisisk, som er det enste offisielle språket på São Tomé og Príncipe.

## Referanser
Thargelia

**Thargelia** (gresk: Θαργηλία) var en kjent hetære i antikkens Hellas, antagelig i perioden rundt årskiftet 500- til 400-tallet f.Kr.

I henhold til Plutark var hun født i byen Miletos i Jonia som datter Hagesagoras. I henhold til Hippias fra Elis skal hun ha vært gift med (eller hatt forbindelse med) fjorten ulike menn. I henhold til Plutrak «gjorde hun sine storangrep på de mest innflytelsesrike menn» i hennes tid. Thargelia er bemerket for hennes fysiske skjønnhet og hun var begavet med yndefull opptreden foruten også et skarpsindig vidd. Plutark forsikrer at Thargelia «knyttet alle de hun omgikk til kongen av Persia» og søkte å spre sympati for Persia i de greske byer hos sine kunder «som var menn av stor makt og innflytelse». Det er sagt at hun levde i en lang tid i Thessalia hvor hun ble gift med konge og med hell drev propaganda for persisk politikk, men det er mulig at hun her er forvekslet med en annen kvinne av samme navn

## Referanser
Aiskhines Sokratikos

**Aiskhines Sokratikos** eller egentlig **Aiskhines fra Sfettos** (gresk: Αἰσχίνης; født ca. 425 f.Kr., død ca. 375 f.Kr.) var sønn av Lysanias av demos (kommunen) Sfettos i Athen. Aiskhines var i sin ungdom en tilhenger av filosofen Sokrates. Etter Sokrates' dom og død, forlot trolig Aiskhines Athen og oppholdt seg midlertidig i den greske bystaten Siracusa på Sicilia. Under hans navn var det i antikken mange sokratiske dialoger som kom i tillegg til de som er skrevet av Platon, men av dem er det kun bevart som fragmenter eller i form av sitater i andre tekster.

Historikerne har kalt ham for «Aiskhines Sokratikos», det vil si «den sokratiske Aiskhines», for å skille ham fra den historisk mer betydningsfulle athenske oratoren av samme navn: Aiskhines.

## Aiskhines og Sokrates
I henhold til Platon var Aiskhines fra Sfettos til stede ved rettssaken og henrettelsen av Sokrates. Etter Sokrates' død skrev Aiskhines filosofiske dialoger på samme vis som Platon gjorde og hvor Sokrates er den som førte den fremste dialogen. Selv om Aiskhines' dialoger har kun blitt bevart i fragmenter var han kjent i antikken for hans nøyaktige portrett av Sokrates' samtaler. I denne betydning var han antagelig bedre enn Xenofon og kan ha ligget nærmere Platon i dramatisk dyktighet.

I henhold til Diogenes Laertios skrev Aiskhines syv dialoger:
* *Alkibiades* (ikke til å bli forvekslet med Platons dialog av samme navn)
* *Aspasia*
* *Axiokos* (ikke til å bli forvekslet dialogen av samme navn som feilaktig er blitt inkludert i Platons verker)
* *Kallias*
* *Miltiades*
* *Rhinon*
* *Telauges*

Av disse er det mest informasjon om *Alkibiades* og *Aspasia*, og kun litt om de andre titlene. *[[Suda]]*, det bysantinske leksikon som ble sammensatt århundrer senere, tilskrev Aiskhines flere andre verker karakterisert som *akephaloi* («hodeløse», det vil si uten forord): *Faidon*, *Polyainos*, *Drakon*, *Eryxias*, *Om fortreffelighet*, *Erasistratoi* og *Skythikoi*. Få moderne forskere tror at disse verkene faktisk ble skrevet av Aiskhines.

## Referanser
Weizsäcker

**Weizsäcker** er en kjent protestantisk slekt fra Württemberg, ofte beskrevet som et fremtredende eksempel på det tyske dannelsesborgerskapet. Slekten stammer fra presten Christian Ludwig Weizsäcker (1785–1831), som var far til historikeren Julius Weizsäcker (1828–1889) og til den kjente protestantiske teologen og kansleren ved universitetet i Tübingen, Karl Heinrich Weizsäcker (1822–1899). Karl Heinrich Weizsäckers sønn Karl Hugo von Weizsäcker (1853–1926) ble statsminister i Kongeriket Württemberg og opphøyet i den personlige adelstanden og senere i den arvelige friherrestanden. Hans sønn var diplomaten baron Ernst von Weizsäcker (1882–1951), som var far til Tysklands president baron Richard von Weizsäcker (1920–2015) og til fysikeren og filosofen baron Carl Friedrich von Weizsäcker (1912–2007), som blant andre gav navn til Bethe-Weizsäcker-formelen. 
En annen av Karl Hugo Weizsäckers sønner var medisineren baron Viktor von Weizsäcker, som grunnla den psykosomatiske medisin og den medisinske antropologi.

Carl Friedrichs sønner er baron Carl Christian von Weizsäcker (1938–), professor i politisk økonomi, og baron Ernst Ulrich von Weizsäcker (1939–), vitenskapsmann og politiker. Richard von Weizsäckers sønner er baron Robert Karl von Weizsäcker (1954), professor i politisk økonomi, baron Andreas von Weizsäcker (1956–), kunstprofessor, baronesse Beatrice von Weizsäcker (1958), jurist, og baron Fritz von Weizsäcker (1960–), professor i medisin.
Aydın

**Aydın** (gresk: Αϊδίνιο) er en by i vest-Tyrkia og sete for den tyrkiske provinsen med samme navn. Byen hadde i 2000 et innbyggertall på  og et areal på 248 kvadratkilometer.

Aydın ligger ved nedre del av Meanderelva, hvor den renner ut i Egeerhavet. Regionen har vært kjent for sin fruktbarhet siden oldtiden. I dag er det mest kjente produktet fiken, men det dyrkes også andre produkter. Ellers har byen noe lett industri og provinsen har noen historiske steder som besøkes av turister. Det er varmt her året rundt.
Rob Beckley

**Rob Beckley** er sangeren i det kristne bandet Pillar. Han startet i bandet i 1998 i Kansas.

Beckley er gift med Linda Beckley.

## Eksterne lenker
* 
* Offisiell website for Pillar
Animal Alpha

**Animal Alpha** var et norsk rockeband som ble til i 2002.

I 2005 var Animal Alpha blant finalistene i NRK Urørts kåring av Årets Urørt. Debutalbumet  *[[Pheromones (album)|Pheromones]]* kom i 2005. Etter utgivelsen ble bandet nominert som årets nykommer under både Spellemannprisen 2005 og Alarmprisen 2006, samt til Spellemannprisen i klassen årets musikkvideo for «Bundy». Bandets siste album, *[[You Pay for the Whole Seat, But You'll Only Need the Edge]]*, ble utgitt sent i januar 2008. Bandet ble oppløst 12. mars 2009, og vokalist Agnete Kjølsrud startet opp bandet Djerv med Erlend Gjerde, som før dette spilte i Stonegard.

## Bandmedlemmer
*Agnete Kjølsrud – vokal
*Christian Wibe – gitar 
*Christer André Cederberg – gitar 
*Lars Imre Bidtnes – bassgitar
*Kenneth Kapstad – trommer

## Diskografi
**Animal Alpha EP* (2005)
**[[Pheromones (album)|Pheromones]]* (2005)
**Bundy* (Internettsingel 2005)
**Most Wanted Cowboy* (Internettsingel 2006)
**[[You Pay for the Whole Seat, But You'll Only Need the Edge]]* (2008)

## Referanser


## Eksterne lenker
* 
*
Paulus’ andre brev til tessalonikerne

**Paulus' andre brev til tessalonikerne**, også kalt **andre  tessalonikerbrev**, er et av brevene som bærer apostelen Paulus’ navn, og er i den kanoniske rekkefølge den fjortende boken i Det nye testamente.  I norske bibelhenvisninger forkortes brevet etter bibelselskapets standard **«2 Tess»**. 

## Forfatterskap
Det er delte meninger om brevet kan sies å være skrevet av Paulus. De som mener det ikke er autentisk mener dette fordi i 1 Tess skal Kristus komme brått mens i 2 Tess skal flere ting skje før den tid. Det mangler også personlige detaljer om Paulus og tessalonikerne i 2 Tess. Tonen i 2 Tess er dessuten kaldere enn i 1 Tess. Brevet anses for å være en imitasjon av det første brevet. Likhetene i brevene kommer av at det andre brevet bygger på det første for å styrke sin autoritet. 

## Datering
Det gis forskjellige dateringer. Brevet dateres til år 70 fordi det imøtegår gnostikerne med deres påstand om at Kristus hadde kommet.  Andre daterer det til år 100. De som mener brevet er autentisk mener det er skrevet like etter at Paulus skrev det første tessalonikerbrevet, altså i Korint i år 50 eller 51.   Det er rettet til menigheten i Thessaloniki, hovedstaden i den romerske provinsen Makedonia.

## Litteratur
* Helge Fauskanger *Det nye testamente - ny oversettelse tekstene slik de opprinnelig ble skrevet*, 2015 [kritisk, kommentert utgave] Juritzen 2015 ISBN 9788282055949 
* Gerhardson, Birger: *En bok om nya testamentet*. Kristianstad 1993

## Referanser


## Eksterne lenker
* Paulus’ andre brev til tessalonikerne på Bibel.no Oversettelsene av 2005 & 1978/85
Erik Amdrup

**Erik Amdrup** (født 21. februar 1923 i Visby ved Tønder i Danmark, død 22. februar 1998) var en dansk professor i kirurgi, overlege og forfatter. 

Amdrup var fra 1965 assisterende overlege ved Københavns Kommunehospital, fra 1971 til 1988 overlege ved kirurgisk gastroenterologisk avdeling i Århus kommunehospital og professor i kirurgi ved Århus Universitet. Hans forskning på magesår og kirurgisk behandling av disse vant internasjonal anseelse. Han var aktiv i opprettelsen av Institutt for Eksperimentell Klinisk Forskning ved Århus Universitet, og var i en periode instituttets leder.

56 år gammel debuterte Amdrup i 1979 som skjønnlitterær forfatter, med krimromanen *Hilsen fra Hans*. Flere av hans romaner ble premiert som årets beste danske kriminalroman. Romanen *Renters rente* ble i 1996 filmatisert som dansk TV-serie.

## Bibliografi
* *Dumpingsyndromet og andre måltidsbestemte gener optrædende hos ventriceresecerde patienter* – sakprosa (1960)
* *Kirurgisk gastroenterologi. En klinisk indføring* – sakproa (1978)
* *Hilsen fra Hans* (1979)
* *Den næste* (1981)
* *Hvem førte kniven?* (1983)
* *Muldvarpen* (1983)
* *Trappen med de tretten trin* (1984)
* *Uansøgt afsked* (1984)
* *Arme riddere* (1985)
* *Mistænkt* – ungdomsroman (1985)
* *Skybrud* (1986)
* *Rene af hjertet* (1987)
* *Stemmen og ansigtet* – ungdomsroman (1987)
* *Studies on peptic ulcer disease in department of surgery 1, Kommunehospitalet Cophenhagen* – sakprosa (1987)
* *Lucifers lov* (1988)
* *Ude i tovene* (1989)
* *Renters rente* (1989)
* *Nat på stationen* (1990)
* *Norden for lands lov* (1991)
* *Oh – at styre!* (1991)
* *Virtuosen* (1992)
* *Tro, håb og nederlag* (1993)
* *Angstens ansigt og andre historier* (1994)
* *Fæstningen* (1995)
* *Autonom* (1996)
* *den andens brød* (1997)
* *Som jeg så det. En kirurgs tilbageblik* – sakprosa (1998)
* *I skygge* (1998)

## Priser
* De gyldne håndjern (utdelt av Poe-klubben i Danmark) , for *Hvem førte kniven*
* De gyldne håndjern , for *Uansøgt afsked*
* Palle Rosenkrantz-prisen , for *Renters rente*

## Referanser


## Eksterne lenker
* 
* Århus universitet: Nekrolog over Erik Amdrup
* Sherlockiana.net: «At skrive kriminalromaner», artikkel av Erik Amdrup (1984), og Tale til Erik Amdrup ved tildelse av Palle Rosenkrantz-prisen
Trouble (Akon-album)

***Trouble*** (utgitt 29. juni 2004) er Akons første album. Albumets singler er «Locked Up (Remix)» (featuring Styles P), «Lonely», «Bananza (Belly Dancer)», «Pot Of Gold», «Ghetto» og «Locked Up». «Lonely» ble en stor hit og lå blant annet mange uker på VG-lista i Norge, var på topp-10 i USA og på top-5 i Storbritannia.

## Eksterne lenker
*
Paulus’ første brev til Timoteus

**Paulus' første brev til Timoteus**, også kalt *Første Timoteusbrev*, er et av brevene som bærer apostelen Paulus’ navn, og er i den kanoniske rekkefølge den femtende boken i Det nye testamente.  I norske bibelhenvisninger forkortes brevet etter bibelselskapets standard **«1 Tim»**. 

Brevet er et av de såkalte pastoralbrevene. De andre brevene i denne gruppen er *[[Paulus' andre brev til Timoteus]]* og *[[Paulus' brev til Titus]]*. Betegnelsen pastoralbrev (av latin *pastor* «hyrde») kom i bruk på 1700-tallet, og henspiller på at brevene er rettet til individuelle personer med lederansvar i menigheten. Den Timoteus som brevet er adressert til omtales både i Apostlenes gjerninger og andre brev som en følgesvenn av Paulus.

Brevet inneholder formaninger til Timoteus om at han må bevare den overleverte troen ved å bekjempe vranglærere. Videre er det instrukser om hvordan rett gudstjeneste skal holdes, hvordan menigheten skal organiseres og anvisninger om hvordan Timoteus skal utøve sin egen tjeneste som leder.

De fleste bibelforskere mener at pastoralbrevene ikke kan være skrevet av Paulus selv. Fragmenter av Det nye testamente fra Dødehavsrullene (Grotte 7) deriblant Timoteusfragmentene, støtter imidlertid pastoralbrevenes paulinske opprinnelse ved sin tidlige datering.

## Referanser


## Litteratur
* Fauskanger, Helge (2015): *Det nye testamente - ny oversettelse tekstene slik de opprinnelig ble skrevet*,  [kritisk, kommentert utgave], Oslo: Juritzen, ISBN 9788282055949
* Gerhardson, Birger (1993): *En bok om nya testamentet*, Oslo: Universitetsforlaget, ISBN 9788200060017

## Eksterne lenker
* Bibelen Oversettelsene av 2005 & 1978/85
Rajan Chelliah

**Rajan Chelliah** (født 1962) er en norsk-srilankisk journalist som var ansatt i NRK i 20 år. Han har siden 2021 arbeidet som karriereveileder i AS3 Employment Norge. Han er mest kjent fra tiden som programleder i *[[Migrapolis]]*.

Chelliah kom til Norge fra Sri Lanka i 1983. Han arbeidet i flyktningsektoren og i nærradio før han ble ansatt i NRK Østlandet i 1999. Han var ansatt i NRK frem til 2019. Her var han programleder i Migrapolis fra 1999 til 2015. Utover dette var han utegående reporter i 17.mai sendinga fra Slottsplassen i 2001, som den første med minoritetsbakgrunn. I 2021 begynte han som karriererådgiver AS3 Employment Norge.

Chelliah har journalistutdanning fra Høgskolen i Oslo og en mastergrad i medier og kommunikasjon fra Universitetet i Oslo.

I 2007 ble Chelliah kåret til Top 10 innvandrer 2007. Denne hedersprisen fikk han blant annet for sin fremragende innsats som journalist. Prisen ble utdelt av Leadership Women, IMDI og ManPower.

## Referanser
Paulus’ brev til Titus

**Paulus' brev til Titus**, også kalt **Titusbrevet**, er et av brevene som bærer apostelen Paulus’ navn, og er i den kanoniske rekkefølge den 17. boken i Det nye testamente. I norske bibelhenvisninger forkortes brevet etter bibelselskapets standard **«Tit»**. 

Brevet er et av de såkalte pastoralbrevene. De andre brevene i denne gruppen er Paulus' første og andre brev til Timoteus. Betegnelsen pastoralbrev (av latin *pastor* «hyrde») kom i bruk på 1700-tallet og henspiller på at brevene er rettet til individuelle personer med lederansvar i menigheten. Den Titus som brevet er adressert til, er ikke omtalt i Apostlenes gjerninger, men han omtales i brev. Ifølge Paulus' andre brev til korinterne har Titus hatt oppgaver i menigheten i Korint, som han har løst på en bra måte (2. Kor. 8). 

De fleste bibelforskere mener at pastoralbrevene ikke kan være skrevet av Paulus selv og er skrevet på et senere tidspunkt. Dersom brevet virkelig er et Paulusbrev, stammer det fra rundt år 60. Etter den mest utbredte oppfatning er det skrevet rundt år 100.

Av Titusbrevet går det fram at Titus er blitt innsatt som kirkeleder på Kreta. Brevet instruerer om hvordan menigheten skal organiseres, med *eldste* som ledere, og bekjempelse av vranglærere. I brevets andre kapittel regnes pliktene til gamle, unge og slaver opp. Tit 2.9 har vært sett på som en bibelsk (paulinsk) godkjennelse av slaveriet, men har nok først og fremst vært trukket fram i moderne debatter om kvinners prestetjeneste eller homofili, som et argument for at Paulus' utsagn må tolkes ut i fra sin samtid.

## Litteratur
* Helge Fauskanger *Det nye testamente - ny oversettelse tekstene slik de opprinnelig ble skrevet*, 2015 [kritisk, kommentert utgave] Juritzen 2015 ISBN 9788282055949
* Gerhardson, Birger: *En bok om nya testamentet*. Kristianstad 1993



## Se også
* Det nye testamente
* Apostelen Paulus
* Jesus Kristus

## Eksterne lenker
* Bibelen Oversettelsene av 2005 & 1978/85
Skienstunnelen

**Skienstunnelen** er en 1&nbsp;174 m lang enkeltsporet jernbanetunnel mellom Follestad og Nylende i Skien kommune.

Den hører til Bratsbergbanen og stod ferdig i 1917. Den ligger direkte under deler av Bratsberggata, Brekkeparken, deler av Hans Houens gate og Lagmannsveien.

Skienstunnelen har to nødutganger som leder ut i henholdsvis Snipetorp og Kamperhauggata.
Det er installert LED nødlys i tunnelen for mulighet til selvevakuering med selvlysende informasjonstavle pr/100m som viser lengde i begge retninger til nærmeste nødutgang/tunnelutgang. Nødlyset blir selvtestet hver 6. time og aktiveres ved at toget bryter en signalstrøm mellom skinnene når det passerer signalpunktet i tunnelens inngangsparti.

Skienstunnelen er også en del av den underjordiske delen av Telenorbygget i Skien sitt ventilasjonssystem.

## Referanser
Store Obukhovskij-bro

**Store Obukhovskij-bro** er den nyeste broen over elven  Neva i St. Petersburg i Russland. Broen er en skråkabelbro, hvor stålwirekablene bærer hovedspennet. 

Første del av broen ble åpnet 15. desember 2004. Det er meningen at den andre delen, «tvillingbroen» skal være ferdig bygget i løpet av 2007. Store Obukhovskij-bro er en viktig del av St. Petersburgs ringvei som forbinder Obukhovskaja Oborona med Oktjabrskaja.

## Eksterne lenker
* Konstruksjonsbeskrivelse av Store Obukhovskij-bro  
*  Prosjektbeskrivelse
AirBaltics destinasjoner

Denne listen viser en oversikt over alle **[[AirBaltic]]s destinasjoner** som blir trafikkert på regulær rutebasis. Listen inneholder ikke codeshare og franchise-destinasjoner.

AirBaltics rutenett dekker de fleste større lufthavner i Europa. Selskapet har også et lite antall ruter til destinasjoner i Asia og Nord-Afrika.

## Afrika

## Asia

## Europa

## Tidligere destinasjoner

Fra Riga: Amsterdam, Budapest, Köln, Dnipro, Dubai, Frankfurt am Main, Genève, Praha, Stuttgart, Warszawa.
Fra Vilnius: Budapest, Köln, Wien, Warszawa

## Kilder
* AirBaltic.com, rutekart
Paulus’ andre brev til Timoteus

**Paulus' andre brev til Timoteus**, også kalt **andre  Timoteusbrev**, er et av brevene som bærer apostelen Paulus’ navn, og er i den kanoniske rekkefølge den sekstende boken i Det nye testamente.  I norske bibelhenvisninger forkortes brevet etter bibelselskapets standard **«2 Tim»**. 

Brevet er et av de såkalte pastoralbrevene. De andre brevene i denne gruppen er Paulus' første brev til Timoteus og Paulus' brev til Titus. Betegnelsen pastoralbrev (av latin *pastor* «hyrde»)kom i bruk på 1700-tallet, og henspiller på at brevene er rettet til individuelle personer med lederansvar i menigheten. Den Timoteus som brevet er adressert til omtales både i Apostlenes gjerninger og andre brev som en følgesvenn av Paulus.

De fleste bibelforskere mener at pastoralbrevene ikke kan være skrevet av Paulus selv. NT-fragmenter fra Dødehavsrullene (Grotte 7) deriblant Timoteusfragmentene, støtter imidlertid pastoralbrevenes paulinske opprinnelse ved sin tidlige datering.

I brevet blir Timoteus oppfordret til å være utholdende i tjenesten, og være tro mot det som er overlevert han. Dette må han gjøre selv om han blir utsatt for prøvelser, og her blir Paulus holdt fram som et forbilde. Som i første timoteusbrev legges det vekt på at Timoteus må avvise vranglærere, og lede de som er kommet på villspor tilbake.

## Litteratur
* Helge Fauskanger *Det nye testamente - ny oversettelse tekstene slik de opprinnelig ble skrevet*, 2015 [kritisk, kommentert utgave] Juritzen 2015 ISBN 9788282055949 
* Gerhardson, Birger: *En bok om nya testamentet*. Kristianstad 1993

## Referanser


## Eksterne lenker
* Bibelen Oversettelsene av 2005 & 1978/85
Liste over ICAO-flyselskapskoder (X)

Dette er en liste over  ICAO-flyselskapskoder, det vil si trebokstaversforkortelser for flyselskap, utarbeidet av ICAO, Den internasjonale organisasjonen for sivil luftfart):

## Referanser
Romandie rundt

**Romandie rundt** er et etapperitt som er del av UCI ProTour. Rittet kjøres i den gamle Romandie-regionen i den fransk-talende delen av Sveits. Den første utgaven ble arrangert i 1947 for å markere 50-årsjubileet til UCI.

Rittet startet i en periode fram til og med 2009 med en tempo-prolog i Genève og ble avsluttet med enda en tempoetappe i det kuperte terrenget i Lausanne. Den siste tempoen startet vanligvis på et stadion nord for Lausanne og gikk sørover mot Genfersjøen i nedoverbakke, for så å stige opp mot stadionet igjen. 

## Vinnere

## Eksterne lenker
*
Volodarskij-broen

**Volodarskij-broen** er en bro over elven Neva i St. Petersburg, Russland. Broen forbinder gatene Narodnaja og Ivanovskaja. Broens lengde er 332 m, bredden er 24-27 m. Den er oppkalt etter V. Volodarskij, en marxistisk revolusjonær, som ble drept på stedet i 1918. Broen ble bygget i 1932&ndash;1936.

## Eksterne lenker
* Volodarskij-broen
Henrik Klingenberg

**Henrik Klingenberg** (født 21. oktober 1978) er en finsk musiker som ble med i Sonata Arctica i 2002 og over tok for Mikko Härkin som spilte keyboard.

Han har også vært med i et band med Jani Liimatainen, som de kalte *Greyardshift*

## Referanser
Langevåg (andre betydninger)

**Langevåg** kan vise til:

*Langevåg – kommunesenteret i Sula kommune
*Langevåg (Bømlo) – en bygd på sørspissen av Bømlo i Hordaland
Robert Fogel

**Robert Fogel** (1926–2013) var en amerikansk økonomisk historiker, som blant annet er kjent for å ha utviklet disiplinen kliometri (økonometrisk historie).

Fogels foreldre var ukrainske jøder som utvandret til USA i 1922. Robert Fogel ble født og vokste opp i New York. I sin ungdom var han et ledende medlem av det amerikanske kommunistpartiet.

Han ble først kjent for sine beregninger av hvor viktig jernbanen hadde vært for amerikansk økonomi. I boken *Railroads and American Economic Growth: Essays in Econometric History* (1964) viste Fogel at amerikansk bruttonasjonalprodukt ville vært 25 prosent lavere uten jernbanen i 1890. Han mente derfor at jernbanens rolle generelt var overdrevet.

Virkelig berømt ble Fogel da han, sammen med Stanley Engermann, i *Time on the Cross: The Economics of American Negro Slavery* (1975) utfordret oppfatningen om at slaveriet i de amerikanske sørstatene hadde vært ulønnsomt. Fogel og Engermann fant at slavedrevne plantasjer var like produktive som frie bønder i sørstatene, og at den materielle velstanden i sørstatene vokste før den amerikanske borgerkrigen.

Mesteparten av sin karriere virket Fogel ved Johns Hopkins University, University of Chicago og Harvard University. Fogel vant Sveriges Riksbanks pris i økonomisk vitenskap til minne om Alfred Nobel i 1993 sammen med Douglass North.

## Referanser


## Eksterne lenker
*
Sølvhai

**Sølvhai** er eneste art i slekten ***Balantiocheilos***.
Denne fisken er ikke en hai, men har navnet etter sin torpedoformede kropp og sine store finner.
Den holder til i elver og bekker blant annet i Sumatra, Thailand, Borneo og Malaysia.

Sølvhai står på IUCNs rødliste over truede arter. Populasjonen er halvert de siste ti år. En av årsakene til dette kan være overfiske for salg i akvariehandelen.

## Akvaristikk

### Plassbehov
Mange kjøper sølvhai uten å vite at den kan bli 35–40&nbsp;cm lang (35&nbsp;cm SL). Siden fisken blir såpass stor, og siden den er en aktiv svømmer, anbefales 720 liter og 200&nbsp;cm lengde som minimumstørrelse på akvariet.
Andre anbefaler over 900 liter.

Veldig unge sølvhaier er tilgjengelig i de fleste dyrebutikker, og selges som regel til privatkunder uten at dyrets plassbehov blir diskutert. Dermed holdes arten ofte i akvarier som er for små. Etter hvert som fisken vokser og trenger mer plass enn det som er tilgjengelig, går ut over fiskens helse.
Mange mener at fisken rett og slett er for stor og for aktiv til å holdes i vanlige akvarier, men at kun enorme, spesialbygde akvarier er holdbart, hvis noe.

### Adferd
Sølvhai er en stimfisk som foretrekker å være i grupper på minst 5 individer.
Dette er en fredelig fisk som går bra sammen med mange andre tropiske arter. 
Den er imidlertid altetende, og vil sette til livs alt som får plass i kjeften (også mindre fisk og reker).

### Vannverdier
Den er en hardfør fisk med stor toleranse for endringer i temperatur, pH og andre faktorer som andre fisk kan være følsomme for.
Vannets pH bør være mellom 5,8 og 7,8. Hardheten bør ligge mellom 5 og 15 dGH.
Temperaturen bør holdes mellom 22 og 29 grader.

## Referanser




## Eksterne lenker
*
Romandie rundt 2007

**[[Romandiet rundt]] 2007** var den 61. utgaven av rittet som var en del av UCI ProTour 2007. Rittet ble avholdt mellom 1. og 6. mai i det fransktalende området i Sveits, kjent som Romandie. I motsetning til tidligere år, startet rittet i Fribourg i stedet for Genève.

Rittet ble vunnet av nederlandske Thomas Dekker fra Rabobank.

## Etapper
### Prolog: Fribourg, 3.5 km ([[Temporitt|tempo]])
01-05-2007

### 1. etappe: Fribourg - La Chaux-de-Fond, 157.8 km
02-05-2007

### 2. etappe: La Chaux-de-Fonds – Lucens, 168.7 km
03-05-2007

### 3. etappe: Moudon – Charmey-Gruyère, 163.8 km
04-05-2007

### 4. etappe: Charmey-Gruyère – Morgins, 155.9 km
05-05-2007

### 5. etappe: Lausanne, 20.4 km ([[Temporitt|tempo]])
06-05-2007

## Sammenlagt

## Poengkonkurransen

## Klatrekonkurransen

## Spurtkonkurransen

## Eksterne lenker
* Offisiell side '''(Fransk)'''
* Cyclingnews.com '''(Engelsk)'''
Darkness on the Edge of Town

***Darkness on the Edge of Town*** er det fjerde albumet fra Bruce Springsteen, utgitt i 1978. Det kom tre år etter Springsteens gjennombrudd med *[[Born to Run]]*.

Mens *Born to Run* hadde et optimistisk innhold, dominert av ungdommelig overmot og drømmer, var *Darkness on the Edge of Town*, slik tittelen tyder på, mer preget av desperasjon og nostalgi, kanskje som en reaksjon på at voksenlivet har innhentet drømmene og overmotet fra ungdomstiden.

*Darkness on the Edge of Town* er preget av tyngre rock og er kanskje det av Springsteens album som er mest innenfor sjangeren hardrock. Krass gitarlyd, tunge trommer, fyldig og kraftig lydbilde, samt en mektig og desperat sang preger låtene. Mange av låtene er også tydelig preget av blues.

*Darkness on the Edge of Town* er ofte nevnt som en av de beste rockeplater noensinne, og Springsteens vokal- og gitarprestasjoner er kanskje på sitt ypperste på dette albumet.

## Sporliste
Alle sangene er skrevet av Bruce Springsteen.

# «Badlands» – 4:01
# «Adam Raised a Cain» – 4:32
# «Something in the Night» – 5:11
# «Candy's Room» – 2:51
# «Racing in the Streets» – 6:53
# «The Promised Land» – 4:33
# «Factory» – 2:17
# «Streets of Fire» – 4:09
# «Prove it all Night» – 3:56
# «Darkness on the Edge of Town» – 4:30

## Personell
### [[The E Street Band]]
* Bruce Springsteen – vokal, gitar, munnspill
* Roy Bittan – piano, vokal
* Clarence Clemons – saksofon, vokal
* Danny Federici – orgel, klokkespill
* Garry Tallent – bass
* Steve Van Zandt – rytmegitar, vokal
* Max Weinberg – trommer

## Litteratur
*

## Eksterne lenker
* 
* Bakke, Sven Ove: ''En veisperring på «Thunder Road»'', *Dagbladet* 13. november 2010
Moe’s Tavern

**Moe's Tavern** (Moes pub) er en fiktiv pub i den amerikanske tegnede TV-serien *[[Simpsons]]*. Puben er oppkalt etter eieren Moe Szyslak. Moe driver den alene, men flere har tidligere jobbet der, som Montgomery Burns. Puben serverer Duff Beer og Red Tick Lager, en øl med smak av hund. Moe har også uttalt at ølet severt i baren er tysk. I tillegg har Moe i et avsnitt av episoden The Mansion Family servert Tuborg *&ndash; the beer of Danish kings* til Homer Simpson.

En episode avslører at barens skjenkebevilling har for lengst utløpt. I tillegg var den kun gyldig på Rhode Island, og ble signert av Moe selv. I en episode får Moe hjelp av Waylon Smithers for å forvandle baren til en homofil bar kalt Mo's, selv om han forandrer dette tilbake igjen til den vanlige puben mot slutten av episoden.

## Gjester
Stamgjestene i baren (som også nesten er de eneste gjestene) er:

* Barney Gumble
* Homer Simpson
* Carl Carlson
* Lenny Leonard
* Sam
* Larry

## Interiør
Baren er forholdsvis falleferdig, men har flere ganger blitt pusset opp til en moderne klubb. Den består ellers av flere båser, en bardisk og en japansk TV.

## Referanser
Rosentetra

**Rosentetra** er art i gruppen tetraer. 
Den er en stimfisk som blir opptil 5 cm lang.

Denne fredelige tetraen holder seg i de midterste og nederste vannlagene.
Den bør holdes i grupper på minst seks individer.

Den finnes i Essequibo i Guyana, og i Corantijn og Surinam-elva i Surinam.

## Eksterne lenker
* 
*
Your Funeral, My Trial

***Your Funeral... My Trial*** er det fjerde albumet av Nick Cave and the Bad Seeds, utgitt i 1986. Albumet ble opprinnelig utgitt som to 12" EP-er. Tittelen på albumet kan være en referanse til en sang av Sonny Boy Williamson: «Your Funeral and My Trial».

## Sporliste
#«Your Funeral... My Trial» – 3:57
#«Stranger Than Kindess» – 4:47
#«Jack's Shadow» – 5:43
#«The Carny» – 8:02
#«She Fell Away» – 4:33
#«Hard on for Love» – 5:21
#«Sad Waters» – 5:02
#«Long Time Man» – 5:48
#«Scum» – 2:53

## Medvirkende
* Nick Cave – vokal, piano, munnspill
* Blixa Bargeld – gitar, annen-vokal
* Mick Harvey – gitar, bass, trommer, piano
* Thomas Wydler – trommer
* Barry Adamson – bass

## Eksterne lenker
*
DS «Savannah»

**DS «Savannah»** var det første seil-dampskipet som seilte over Atlanterhavet. Skipet var 100 fot og 320 tonn. Reisen fra Savannah til Liverpool tok 29 dager i 1819 med kaptein Moses Rogers. I Europa besøkte Savannah også Stockholm, St. Petersburg, København og Arendal før reisen tilbake. 

Selv om reisen var en teknisk suksess, var ikke dampdrift lønnsomt. Skipet ble solgt uten dampmaskinen og forliste på Long Island i 1822.

## Eksterne lenker

* 
* The S.S. Savannah
Kjell Roar Kaasa

**Kjell Roar Kaasa** (født 15. mars 1966 i Drangedal, Telemark) er en norsk tidligere fotballspiller. Han spilte spiss i Tippeligaen for blant annet Kongsvinger, Lyn, Rosenborg, Stabæk og Vålerenga. Kaasa ble toppskårer i Tippeligaen i 1992 for Kongsvinger med 17 mål, en sesong hvor Kongsvinger tok sølvmedalje. Han vant Tippeligaen med Rosenborg i 1994. Kaasa fant seg imidlertid aldri til rette på Lerkendal og forlot Rosenborg etter én sesong til fordel Stabæk da RBK-trener Nils Arne Eggen ikke vil satse videre på ham.

Kaasa skåret det første målet for Vålerenga mot Strømsgodset i cupfinalen i 1997. Kampen endte 4-2 til Vålerenga.   

I 2. runde av cupvinnercupen i 1998, hadde Kaasa skåring og målgivende i Vålerengas opphenting av 3-0 til 3-3 borte mot Besiktas. De øvrige målene ble skåret av Knut Henry Haraldsen og John Carew. Vålerenga avanserte videre til kvartfinalene, hvor de røk ut mot Chelsea. 

Han skåret tidenes raskeste mål i Eliteserien etter 13 sekunder, 27. april 1998 for Vålerenga på Åråsen. En kamp som endte med 3-2-seier til Lillestrøm. Denne rekorden er senere forbedret av henholdsvis Tommy Øren og Erik Mjelde.

Kaasa la opp etter å ha bidratt til at Oslo Øst rykket opp fra 2. divisjon til 1. divisjon i 2005. Oslo Øst, som da hadde skiftet navn til Manglerud Star Toppfotball, rykket rett ned igjen, uten Kaasa på laget. Han gjorde derimot comeback for Manglerud Star i 2007, og la igjen skoene på hylla etter endt sesong. Som styreformann i Manglerud Star gjorde han nok et comeback i 2008 da han kom inn som innbytter i en seriekamp mot Mjøndalen som endte med et 2-5-tap.

For tiden jobber han som prosjektutvikler i Læringsverkstedet og som kommentator i Discovery.

## Karriere
* Drangedal Idrettslag
* Kjosen 
* Bøler (1988-1989) 
* Skeid (1990-1991)
* Kongsvinger (1992) 
* Lyn (1993)
* Rosenborg (1994)
* Stabæk (1995–1996) 
* Vålerenga (1997–1999)
* Lyn (1999–2000)
* Follo (2002–2003)
* Skeid old-boys (2004)
* Oslo Øst (2004-2005)
* Manglerud Star (2007–08)
* Skeid old-boys (2011-dags dato)

## Meritter og utmerkelser
* 1992: Toppskårer for Kongsvinger (17 mål)
* 1994: Seriemester
* 1997: Cupmester

## Referanser


## Eksterne lenker
*
Ørje sluser

**Ørje sluser** er et sluseanlegg i Haldenkanalen mellom Øymarksjøen og Rødenessjøen. Slusene ligger i Ørje i Marker kommune i Østfold fylke og har en løftehøyde på 10 meter.

Slusene ble bygget i årene 1857–1860 samtidig med Strømsfoss sluser. Slusene er hånddrevet, akkurat som de var ved åpningen i 1860. Det ble bygget boliger i sveitserstil både til slusemesteren og sluseassistenten, begge ligger på vestsiden av slusene. Minnesteinen over Engebret Soot står ved øverste sluse. Den ble reist i 1936, 150 år etter hans fødsel. Haldenvassdragets Kanalmuseum ligger på tidligere Ørje Brugs område ved slusene.
Gul fantomtetra

**Gul fantomtetra** er en art i gruppen tetraer.
Den er en vanlig akvariefisk.

Den finnes i Maroni og Oyapock-elvene i Sør-Amerika.

Den tolererer en pH på 6,5 – 7,5, en hardhet på 6 – 15°dGH og en temperatur på 22 – 26&nbsp;°C.
Den blir ca. 3,5&nbsp;cm lang. 
Den er en fredelig stimfisk.

## Eksterne lenker
* 
*
Pakistanbotia

**Pakistanbotia** er en art som tilhører gruppen smerlinger.
Den lever i saktestrømmende og stillestående vann. 
Den kan ofte sees i akvarier, men er ikke så utbredt som praktbotiaen.
De kan bli opp til 13 cm lange. 

Pakistanbotiaen er mer aktiv enn praktbotiaen, men fortsatt relativt rolig. 
Det er best å ha dem i grupper på fem eller flere, for å etablere en stabil rangstige.

Denne fisken er relativt hardfør, men foretrekker bløtt, surt vann, med en pH på mellom 6 og 7,4. Hvis de får god nok tid på seg, kan de venne seg til vann med pH opp til 8.
De foretrekker temperaturer på mellom 23 og 28 grader.

De kan bli stresset av å gå i et akvarium uten andre arter.
Mye planter er en fordel. 
De bør ikke holdes sammen med aggressive fisk.
De passer fint sammen med *[[Otocinclus]]*-maller, andre smerlinger, samt andre små, rolige fisk.

## Referanser


## Eksterne lenker
* 
*
Ørje Brug

**Ørje Brug** er et tidligere tresliperi i Ørje i Marker kommune i Østfold fylke. Ørje Brug ligger ved Ørje sluser og huser i dag Haldenvassdragets Kanalmuseum.

Tresliperiet ble bygget som en følge av kanaliseringen som skjedde i Haldenvassdraget da Haldenkanalen ble bygd. Kanalen ble brukt til å frakte tømmer til tresliperiet og ferdige tremasseballer videre nedover vassdraget hvor de ble lastet over på jernbane i Tistedalen. På vinterstid ble tremassen fraktet med hest til Mysen, og på jernbane videre derfra. Tresliperiet var i drift fra 1886 til 1942. Den opprinnelige trebygningen brant ned nyttårsaften 1896, og en ny i tegl ble reist i 1897. Den brukes i dag av kanalmuseet. Det var i tillegg bolighus både for ledelsen og arbeiderne på området. Disse er også restaurert og brukes av kanalmuseet.
Idrettslaget Jardar

**Idrettslaget Jardar** er et idrettslag fra Bærum. Stiftet i februar 1962. Laget disponerer håndballhall, kunstgressbane med undervarme, 3 hoppbakker i umiddelbar nærhet og Vestmarka ski- og skiskytteranlegg. Jardar er et fleridettslag med åtte avdelinger på programmet: langrenn, skihopping, fotball, håndball, sykling, volleyball, friidrett og idrettskole. Klubbhuset med barnehage og egen utleiedel ligger på Slependen helt vest i Bærum, rett ved Bjørnegård skole.

## Kvinnefotball
Jardar stilte fotballag for kvinner i 1980- og 1990-årene, og var på det beste blant Norges ti beste lag. Jardar er pr. 2009 på 17.-plass på maratontabellen for Toppserien for kvinner. I 1986, da det fortsatt ikke fantes nasjonal serie, nådde Jardar semifinalen i NM, men tapte 1–6 for Sprint/Jeløy. Jardar ble nummer seks i serien på Østlandet, og manglet med det ett poeng på å bli kvalifisert for den landsdekkende serien, som begynte i 1987. Jardar vant imidlertid sin avdeling året etter, gikk gjennom kvalifiseringen med to seire på to kamper, og sikret opprykk til 1. divisjon. I 1988 fikk laget sin beste plassering gjennom tidene i 1. divisjon, med 7.-plass. 

Klubben overlevde også i 1989, og slo cupmester Sprint/Jeløy ut av cupen på vei til en semifinale, men rykket ned i 1990, tross at de da nådde kvartfinalen i NM. Jardar rykket rett opp igjen, men holdt seg bare i 1. divisjon to år, og falt helt ned til 9.-plass av 11 i 2. divisjon avdeling A i 1994. Etter tre magre år vant Jardar sin (omdøpte) 1. divisjonsavdeling i 1997, men tapte 1–5 for Byåsen i kvalifisering om opprykk. Laget ble oppløst etter 1999-sesongen.

Jardar har hatt fem spillere på det norske A-landslaget for kvinner. Disse er 
Cathrine Walstad (1982&ndash;1983), Helen Swensen (1983), Toril Hoch-Nielsen (1983&ndash;1989), 
Ellen Scheel (1985&ndash;1991) og Birthe Hegstad (1988).

## Andre kjente folk fra Jardar
*Jens Lurås Oftebro, kombinert 
*Einar Lurås Oftebro, kombinert 
*Kasper Moen Flatla, kombinert 
*Mille Moen Flatla, kombinert
*Mads Clausen, fotball
*Live Frisak, skihopp
*Andreas Vilberg, skihopp
*Jan-Erik Aalbu, fotball og skihopp

## Meritter
* Semifinale NM fotball for kvinner: 1986, 1989

## Eksterne lenker
*
Georgias geografi

**[[Georgia]]** er et land i Øst-Europa., mellom Russland og Tyrkia. Landet grenser til Svartehavet i vest, Russland i nord, Tyrkia og Armenia i sør, og Aserbajdsjan i sørøst. Svartehavet utgjør hele landets grense mot vest. 

## Topografi

Til tross for det lille området landet dekker så har det en av de mest varierte topografiene av de tidligere sovjetrepublikkene. Det meste av Georgia ligger i Kaukasusfjellene, og landets nordlige grense er i stor grad definert av fjellkjeden Store Kaukasus. Sammen med andre fjell og fjellkjeder i landet utgjør de naturlige barrierer som har skapt stor variasjon mellom regionene, både språklig og kulturelt. På grunn av høyden, og den dårlig utbygde infrastrukturen, er mange landsbyer i praksis isolert fra omverdenen vinterstid. Jordskjelv og ras utgjør dessuten en stor fare for liv og eiendom i fjellområder. 

Georgia har rundt 25&nbsp;000 elver, og i mange av dem er det utplassert små vannkraftverk. Elvene som renner mot vest renner ut i Svartehavet, mot øst renner de via Aserbajdsjan ut i Det kaspiske hav. Den største elven er Mtkvari, som renner 1&nbsp;364 km fra Tyrkia, over slettene øst i Georgia og gjennom hovedstaden Tbilisi, gjennom Aserbajdsjan og ut i Kaspihavet. I vest er Rioni den største elven. I Sovjettiden gjorde sovjetiske ingeniører landskapet rundt denne elven om til førsteklasses subtropisk jordbruksland. Mange strekninger av elven ble rettet ut og et omfattende system av kanaler ble gravd ut.

## Klima
Georgias klima påvirkes av subtropiske systemer i vest og middelhavsklimaet i øst. Store Kaukasus hindrer mye av kulden fra Russland fra å komme inn i Landet. Varm, fuktig luft fra Svartehavet kommer lett inn i lavlandet fra vest, og klimasonene i Georgia defineres av avstanden fra Svartehavet og av høydeforholdene. Langs svartehavskysten, fra Abkhasia til den tyrkiske grensen og innlandet innenfor, domineres av et subtropisk klima med høy luftfuktighet og mye nedbør. Mellom 1000 og 2000 mm nedbør er normalt i dette området, hvor gjennomsnittlig vintertemperatur er 5° C og midtsommers 22° C. Flere former for palmer vokser i dette området. 

Slettene øst i Georgia ligger i ly for Svartehavet bak flere fjell og får et mer kontinentalt klima. Sommertemperaturene ligger i snitt mellom 20° C og 24° C, vintertemperaturene mellom 2° C og 4° C. Fuktigheten er lavere, og nedbørsnormalen ligger mellom 500 og 800 mm i året. Alpine områder og høylandsområder både i øst og vest har egne mikroklimaer.

På større høyder er det gjerne dobbelt så kraftig nedbør som slettene i øst. I vest fortsetter det subtropiske klimaet opp til rundt 650 meters høyde, over dette ligger et nivå med fuktig og moderat varmt vær, så et nivå med kjølige og våte forhold. Den alpine værtypen begynner på rundt 2&nbsp;100 meter, og over 3&nbsp;600 meter ligger det is og snø året rundt.

## Referanser


## Eksterne lenker
*
Fettjestadån

**Fettjestadån** er en elv i den vestre delen av Linköping kommune i Östergötland i Sverige. Den flyter nordover fra innsjøen Bjärsen gjennom jordbrukslandskapet i Nykils og Gammalkils bygder til den forenes med Humpån ved Gälstad-Lundby. Derfra er navnet Kapellån, og dens vann flyter til Østersjøen via Svartån og Motala ström. Noen av Fettjestadåns strekninger har meanderløp. Den har et nedbørfelt på .

## Referanser
Nykil

**Nykil** er et tettsted i Linköping kommune i Östergötlands län i Östergötland i Sverige. Nykil ligger cirka 20 kilometer sydvest for Linköping. I 2010 hadde tettstedet 321 innbyggere. Stedet har skole, barnehage, kirke (svenska kyrkan) og en matbutikk.

## Referanser